Document ID: 31985R1847

*****
ΚΑΝΟΝΙΣΜΟΣ (ΕΟΚ) αριθ. 1847/85 ΤΗΣ ΕΠΙΤΡΟΠΗΣ
της 2ας Ιουλίου 1985
για τον καθορισμό του καταλόγου των αντιπροσωπευτικών αγορών στην παραγωγή για ορισμένα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 17 παράγραφος 2,
Εκτιμώντας:
ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, καθορίζεται, για κάθε ένα από τα προϊόντα που απαριθμούνται στο παράρτημα ΙΙ του εν λόγω κανονισμού και για κάθε περίοδο εμπορίας, μία τιμή βάσης και μία τιμή αγοράς· ότι, δυνάμει του άρθρου 17 του ιδίου κανονισμού, είναι αναγκαίο να καθοριστεί ο κατάλογος των αντιπροσωπευτικών αγορών στην παραγωγή για τα προϊόντα αυτά· ότι πρέπει να ληφθεί υπόψη, για την κατάρτιση του εν λόγω καταλόγου, ότι οι αγορές των κρατών μελών στις οποίες, για συγκεκριμένο προϊόν, τίθεται σε εμπορία σημαντικό μέρος της εθνικής παραγωγής καθ' όλη τη διάρκεια της περιόδου ή κατά τη διάρκεια ενός από τα χρονικά διαστήματα στα οποία υποδιαιρείται η περίοδος·
ότι έχουν γίνει πολυάριθμες τροποποιήσεις του καταλόγου των αντιπροσωπευτικών αγορών στην παραγωγή, από τότε που καθορίστηκε με τον κανονισμό (ΕΟΚ) αριθ. 604/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1341/82 (4)· ότι, ως εκ τούτου, οι λεπτομέρειες όσον αφορά τις αγορές αυτές βρίσκονται διασκορπισμένες σε περισσότερους επί μέρους κανονισμούς που εκδόθηκαν κατά καιρούς· ότι, υπό τις συνθήκες αυτές, τα εν λόγω κείμενα, δεδομένου ότι βρίσκονται διασκορπισμένα, στερούνται της σαφήνειας την οποία πρέπει να παρουσιάζει κάθε ρύθμιση· ότι πρέπει, κατά συνέπεια, να κωδικοποιηθούν τα κείμενα αυτά και να πραγματοποιηθούν συγχρόνως ορισμένες προσαρμογές στον κατάλογο αυτών των αντιπροσωπευτικών αγορών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για κάθε ένα από τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 1035/72, θεωρούνται σαν αντιπροσωπευτικές, κατά την έννοια του άρθρου 17 του ίδιου κανονισμού, οι αγορές των κρατών μελών που αναγράφονται στους καταλόγους που περιλαμβάνονται τα παραρτήματα του παρόντος κανονισμού.
Άρθρο 2
Ο κανονισμός (ΕΟΚ) αριθ. 604/71 καταργείται.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουλίου 1985.

Labels: 3
17